wickkiey/tamil-wikipedia-chunked huggingface dataset:
# பிலோடா சட்டமன்றத் தொகுதி

**பிலோடா சட்டமன்றத் தொகுதி** (*Bhiloda Assembly constituency*) (தொகுதி வரிசை எண்:30) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி ஆரவல்லி மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *பி.சி.பரண்டா* ஆவார்.
# பிலோடா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. மேகராஜ் தாலுகா
1. பிலோடா தாலுகா (பகுதி) கிராமங்கள் - அகேஷ்வரி, வீர்பூர், சோரிமலா, ரைசிங்பூர், குண்டோல் (பால்), பவாலியா (பால்), தன்சர், ஜெஜுடி, டோர்டா, ஜெயலா, அந்தரியா, கல்யாண்பூர், பவாலியா (தாகபூர்), இந்திரபுரா, கிஷாங்கத், பெடாசன், மலாசா, மாலேக்பூர், உப்சல், போலுந்த்ரா, வஜாப்பூர், சிலாத்ரி, பான்மர், ராம்புரி, அம்பாபர், பஹாடா, தகடுகா, மாத் போலுந்த்ரா, வான்ஸ்லி, வெஜ்பூர், காண்டி, ஜும்சர் (சாப்ரா), ஜம்சர், முனை, கல்வாட், லில்ச்சா, பிலோடா, மன்க்ரோடா, மான்க்ரோடா, புத்தேலி, தரசன், பாட்டியாகுவா, வசயா, ஜம்புடி, பஞ்ச் மஹுதி, ஓடே, போர்னாலா, புதரசன், அஜித்புரா, அபாபூர், மேரு (பேதாலி), பூதவாத், நாரன்பூர், மௌ (நவல்பூர்), சன்சர், தேசன், நர்சோலி, குமாபூர், வங்கனேர், ரின்டோ பெடாலி, ஜஸ்வந்த்புரா, ஹாதியா, டோடிசரா நானா, டோடிசரா மோட்டா, சித்தரியா, சோனாசன், கத்வத், அன்சோல், பஹாடியா, ஓதா படா, ரங்பூர், நவா வெண்பூர், தன்தாசன், ராய்பூர், ஜெசிங்பூர், பெதாலி, வசை, பத்தேரா, சிபோடா, லோகான், சிபோடா, துரவாஸ் ராம்பூர், கெரோஜ், கலேகா, மாந்தாரி, நந்தோஜ், கரன்பூர், ஹர்தாஸ்பூர், தம்போலியா, பல்லா, துலேதா (பல்லா), வெண்பூர், வக்தாபூர், கர்ச்சா, மோட்டா சமேரா, தஹ்கம்தா, ரவ்தவாடா, மோட்டா கந்தரியா, ராமேரா, லுசாடியா, நானா காந்தரியா, பதார் நானா சமேரா , ஷமலாஜி, ருதார்டி, மேரவாடா, காதியா, ருத்ரால், கெரடி, வன்சார், சிபாடியாதா, ஜனாலி, மோதி பெபார், நப்தா (கல்சா), வஜாபூர் (கெரஞ்சா), காரி, ஷமல்பூர், பஹேச்சர்புரா, டோலத்பூர், ராம்பூர் (மோதி), சப்ரான், சர்கிலிம்டி, லக்ஷ்மண்புரா , கலி செம்ரோ, வான்கா டிம்பா, காக்டா மஹுதா, வாக்பூர், தேவ்னி மோரி, பவன்பூர், கெரஞ்சா, சோத்பூர், நப்தா (ஜாகிரி), கிலோடா, ஷோபயாதா (ஜாகிரி), வன்சேரா, கடதர், அசால், கோடம்பா, குஸ்கி, ஹிமத்பூர், குண்டோல் (தாகம்டா), கோத் (குஸ்கி), அதேரா, லால்பூர், பிரம்மபுரி, வண்டியோல், சுனோக், வகோதர், சப்பரா குஸ்கி, ஜாலியா
# பிலோடா சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பிளர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| 2007 | அனில் ஜோஷியாரா | இந்திய தேசிய காங்கிரஸ் |  |
| 2012 |  |  |  |
| 2017 |  |  |  |
| 2022 | பி.சி.பரண்டா | பாரதிய ஜனதா கட்சி | } |
# கேத்பிரம்மா சட்டமன்றத் தொகுதி

**கேத்பிரம்மா சட்டமன்றத் தொகுதி** (*Khedbrahma Assembly constituency*) (தொகுதி வரிசை எண்:29) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி சபர்கந்தா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியை சேர்ந்த *டாக்டர் துஷார் அமர்சிங் சவுத்ரி* ஆவார்.
# கேத்பிரம்மா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. கேத்பிரம்மா தாலுகா
1. விஜயநகர் தாலுகா
# கேத்பிரம்மா சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பிளர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2002 | அமர்சிங் சவுத்ரி | இந்திய தேசிய காங்கிரஸ் |
| 2007 | அஷ்வின்பாய் லக்ஷ்மன்பாய் கோட்வால் |  |
| 2012 |  |  |
| 2017 |  |  |
| 2022 | டாக்டர் துஷார் அமர்சிங் சவுத்ரி | } |
# இடார் சட்டமன்றத் தொகுதி

**இடார் சட்டமன்றத் தொகுதி** (*Idar Assembly constituency*) (தொகுதி வரிசை எண்:28) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி சபர்கந்தா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *ராமன்லால் வோரா* ஆவார்.
# இடார் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. வடாலி தாலுகா
1. இடார் தாலுகா
# இடார் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பிளர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2007 | ராமன்லால் வோரா | பாரதிய ஜனதா கட்சி |
| 2012 |  |  |
| 2017 | ராஜூபாய் சாவ்தா |  |
| 2022 | ராமன்லால் வோரா | } |
# கிமத்நகர் சட்டமன்றத் தொகுதி

**கிமத்நகர் சட்டமன்றத் தொகுதி** (*Himatnagar Assembly constituency*) (தொகுதி வரிசை எண்:27) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி சபர்கந்தா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *வினேந்திரசிங் திலீப்சிங் ஜாலா* ஆவார்.
# கிமத்நகர் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.  
1. கிமத்நகர் தாலுகா
1. பிலோடா தாலுகா (பகுதி) கிராமங்கள் - நான்கி, கப்ரேதா, ஃபதேபூர், மெடி டிம்பா, நரோடா, மான்கிடி, ஷங்கல், பாம்னா, சிஹோலி, புனாசன், துலேதா, வந்தி, ஹத்ரோல், நானி பெபார், ராஜேந்திரநகர்.
1. தலோத் தாலுகா (பகுதி) கிராமம் - சரண்வந்தா.
# கிமத்நகர் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பிளர்களின் பட்டியல்**  
| 2007 | பிரபுல்பாய் படேல் | பாரதிய ஜனதா கட்சி |
| --- | --- | --- |
| 2012 | ராஜேந்திரசிங் சாவ்தா | இந்திய தேசிய காங்கிரஸ் |
| 2014 |  |  |
| 2017 | ராஜூபாய் சாவ்தா | பாரதிய ஜனதா கட்சி |
| 2022 | வினேந்திரசிங் திலீப்சிங் ஜாலா | } |
# சொ. ராஜ் குமார்

**சொக்கலிங்கம் ராஜ் குமார்** (*Chockalingam Raj Kumar*) ஓர் இந்தியக் கல்வியாளர் ஆவார். தற்போது இந்திய மாநிலமான அரியானாவின் சோனிபத் என்ற நகரிலுள்ள ஓபி ஜிண்டால் குளோபல் பல்கலைக்கழகத்தின் துணைவேந்தராகவும், ஜிண்டால் குளோபல் சட்டப் பள்ளியின் தலைவராகவும் பணியாற்றுகிறார்.  
ஆங்காங்கின் நகரப் பல்கலைக்கழகத்தின் சட்டப் பள்ளியில் ஆசிரிய உறுப்பினராக இருந்தார். முன்னதாக, இவர் டோக்கியோ, ஐக்கிய நாடுகளின் பல்கலைக்கழகம், ஐக்கிய நாடுகள் வளர்ச்சித் திட்டம்; ஜெனிவா, சர்வதேச மனித உரிமைகள் கொள்கை சபை, இந்தியாவின் தேசிய மனித உரிமை ஆணையம் போன்றவற்றிலும் ஆலோசனை உறுப்பினராக இருந்தார்.
# 2024 பலூசிஸ்தான் மாகாணத் தேர்தல்

**2024 பலூசிஸ்தான் மாகாணச் சட்டமன்றத் தேர்தல்** 2024 பாகிஸ்தான் நாடாளுமன்ற மக்களவைத் தேர்தலுடன் 8 பிப்ரவரி 2024 அன்று நேரடித் தேர்தல் முறையில் நடைபெறுகிறது. அன்றே வாக்கு எண்ணிக்கை துவங்கப்படுகிறது. பலூசிஸ்தான் சட்டமன்றத்தின் மொத்த இடங்கள் 65. அதில் 11 இடங்கள் பெண்களுக்கும் மற்றும் 3 இடங்கள் இசுலாமியர் அல்லாதவர்களுக்கும் இட ஒதுக்கீடு செய்யப்பட்டுள்ளது. ஆட்சி அமைக்க 33 இடங்கள் தேவை.
# 2024 பலூசிஸ்தான் மாகாணத் தேர்தல்

## தேர்தல் அட்டவணை

| 1 | தேர்தல் நடத்தும் அலுவலர் அறிவிக்கை வெளியிடல் | 19 டிசம்பர் 2023 |  |
| --- | --- | --- | --- |
| 2 | வேட்பு மனு தாக்கல் செய்தல் | 20 டிசம்பர் 2023 முதல் 22 டிசம்பர் 2023 வரை |  |
| 3 | வேட்பு மனு தாக்கல் செய்தவர்களின் பெயர்களை வெளியிடல் | 23 டிசம்பர் 2023 |  |
| 4 | வேட்பு மனு பரிசீலனை முடிவு நாள் | 24 டிசம்பர் 2023 to 30 டிசம்பர் 2023 |  |
| 5 | வேட்பு மனு மீதான் ஆட்சேபனைகளை பரிசீலித்து முடிவு செய்தல் | 3 சனவரி 2024 |  |
| 6 | வேட்பு மனுக்களை மேல்முறையீட்டு தீர்வாணையம் முடிவு செய்தல் | 10 சனவரி 2024 |  |
| 7 | திருந்திய வேட்பாளர்களின் பெயர்களை வெளியிடுதல் | 11 சனவரி 2024 |  |
| 8 | வேட்பு மனு திரும்பப் பெறும் நாள் | 12 சனவரி 2024 |  |
| 9 | வேட்பாளர்களுக்கு தேர்தல் சின்னங்கள் ஒதுக்கும் நாள் | 13 சனவரி 2024 |  |
| 10 | **தேர்தல் நாள் & வாக்கு எண்ணிக்கை நாள்** | **8 பிப்ரவரி 2024** | } |
# 2024 பலூசிஸ்தான் மாகாணத் தேர்தல்

## இதனையும் காண்க

- 2024 பாக்கித்தான் பொதுத் தேர்தல்
- 2024 சிந்து மாகாணத் தேர்தல்
- 2024 பஞ்சாப் மாகாணத் தேர்தல்
- 2024 கைபர் பக்துன்வா மாகாணத் தேர்தல்
# சி. ராமச்சந்திரா

**இராம்சந்திரா நர்கர் சித்தல்கர்** (*Ramchandra Narhar Chitalkar*) (12 ஜனவரி 1918 - 5 ஜனவரி 1982), **சி. ராம்சந்திரா** அல்லது **சித்தால்கர்** அல்லது **அன்னா சாகிப்** என்றும் அழைக்கப்படும் இவர், ஓர் இந்திய இசை இயக்குநரும் மற்றும் பின்னணி பாடகரும் ஆவார்.  
ஓர் இசையமைப்பாளராக, இவர் பெரும்பாலும் சி. ராம்சந்திரா என்ற பெயரைப் பயன்படுத்தினார். இருப்பினும் சிலபடங்களில் அண்ணா சாகிப், ராம் சித்தால்கர் மற்றும் சியாமு என்ற பெயரையும் பயன்படுத்தினார். மேலும், ஆர். என். சிதால்கர் என்ற பெயரில் மராத்தித் திரைப்படங்களில் அடிக்கடி பாடி நடித்தார். இடையிடையே பின்னணிப் பாடகராக தனது வாழ்க்கைக்கு இவர் தனது குடும்பப்பெயரான சித்தால்கர் மட்டுமே பயன்படுத்தினார். *ஆசாத்* (1955) திரைப்படத்தில் "கிட்னா ஹசீன் ஹை மௌசம்" மற்றும் *அல்பேலா* (1951) படத்தில் "ஷோலா ஜோ பட்கே" போன்ற புகழ்பெற்ற சில பாடல்களை பாடகி லதா மங்கேஷ்கருடன் இணைந்து பாடியுள்ளார். பின்னர் 1963 குடியரசு தினத்தன்று புதுதில்லியில் உள்ள தேசிய மைதானத்தில் ஜவகர்லால் நேரு முன்னிலையில் லதா மங்கேஷ்கர் அவர்களால் நேரடியாகவும் நிகழ்த்தப்பட்டது. பாடலைக் கேட்ட ஜவகர்லால் நேரு மிகவும் உணர்ச்சிவசப்பட்டதாகவும் அவரது கண்ணில் கண்ணீர் வந்தது. 27 ஜனவரி 2014 அன்று, லதா மங்கேஷ்கருக்கு இந்தப் பாடலின் 51வது ஆண்டு நினைவாக மும்பையில் குசராத்தின் அப்போதைய முதல்வர் நரேந்திர மோடியால் பாராட்டு தெரிவிக்கப்பட்டது.
# சி. ராமச்சந்திரா

## இறப்பு

சி. ராம்சந்திரா தனது 64வது பிறந்தநாளுக்கு ஒரு வாரத்திற்கு முன்பு, 5 ஜனவரி 1982 அன்று இந்தியாவின் மும்பையில் இறந்தார்.
# சி. ராமச்சந்திர மேனன்

**சி. ராமச்சந்திர மேனன்** (*C. Ramachandra Menon*) ஓர் தென்னிந்திய ஒளிப்பதிவாளராக , மலையாளம் மற்றும் தமிழில் 150 க்கும் மேற்பட்ட படங்களில் பணியாற்றியவர். *உம்மாச்சு* என்ற பெயரில் வெளிவந்த புதினத்தை அடிப்படையாகக் கொண்டு அதே பெயரில் வெளிவந்த திரைப்படத்திற்கு ஒளிப்பதிவாளராக இருந்தார். மேலும் ஈடா மற்றும் *நீங்கலெண்ணே கம்யூனிஸ்ட்டாக்கி* ஆகியவற்றில் அவர் பணியாற்றியதற்காக அறியப்பட்டவர். மலையாளத்தில் சிறீகுமாரன் தம்பி, பு. பாஸ்கரன் மற்றும் குஞ்சாக்கோ ஆகியோருடன் இவர் அடிக்கடி பணியாற்றியுள்ளார்.
# சி. ராமச்சந்திர மேனன்

## சொந்த வாழ்க்கை

இவர் 1929 ஆம் ஆண்டு கோழிக்கோட்டில் திருவண்ணூர் கோவிலகத்தைச் சேர்ந்த பிகேஎம் ராஜா மற்றும் செங்கலத்து ஜானகியம்மா ஆகியோரின் மகனாவார். இவர், ஆங்கிலோ-இந்திய ஒளிப்பதிவாளரான மார்கசு பர்ட்லி; மஸ்தான்; மற்றும் மல்லி இரானி ஆகியோருடன் சென்னை வாஹினி ஸ்டுடியோவில் பணிபுரிந்தார். 1956ல் சிங்கப்பூர் சென்று அங்கு சிங்கப்பூர் தொலைக்காட்சியில் மலாய் திரைப்படங்களை தயாரிப்பதில் சுமார் ஆறு ஆண்டுகள் பணியாற்றினார். 1970ல் நாடு திரும்பிய இவர் உதயா ஸ்டுடியோவில் சிலகாலம் பணிபுரிந்தார். இவர், மாலதி என்பவரை மணந்தார். இவருக்கு இரண்டு குழந்தைகள் இருந்தனர். இவர் 9 மே 2017 அன்று இறந்தார்
# 2024 சிந்து மாகாணத் தேர்தல்

2024 பாகிஸ்தான் நாடாளுமன்ற மக்களவைத் தேர்தலுடன், 2024 சிந்து மாகாணச் சட்டமன்றத் தேர்தல் 8 பிப்ரவரி 2024 அன்று நடைபெறவுள்ளது. சிந்து மாகாணம் 165 சட்டமன்றத் தொகுதிகள் கொண்ட து. 29 இடங்கள் பெண்களுக்கும்; 9 இடங்கள் முஸ்லீம் அல்லாதவர்களுக்கு இட ஒதுக்கீடு செய்யப்பட்டுள்ளது. ஆட்சி அமைக்க குறைந்தது 83 இடங்களில் வெற்றி பெற வேண்டும்.
# 2024 சிந்து மாகாணத் தேர்தல்

## தேர்தல் அட்டவணை

| 1 | தேர்தல் நடத்தும் அலுவலர் அறிவிக்கை வெளியிடல் | 19 டிசம்பர் 2023 |  |
| --- | --- | --- | --- |
| 2 | வேட்பு மனு தாக்கல் செய்தல் | 20 டிசம்பர் 2023 முதல் 22 டிசம்பர் 2023 வரை |  |
| 3 | வேட்பு மனு தாக்கல் செய்தவர்களின் பெயர்களை வெளியிடல் | 23 டிசம்பர் 2023 |  |
| 4 | வேட்பு மனு பரிசீலனை முடிவு நாள் | 24 டிசம்பர் 2023 to 30 டிசம்பர் 2023 |  |
| 5 | வேட்பு மனு மீதான் ஆட்சேபனைகளை பரிசீலித்து முடிவு செய்தல் | 3 சனவரி 2024 |  |
| 6 | வேட்பு மனுக்களை மேல்முறையீட்டு தீர்வாணையம் முடிவு செய்தல் | 10 சனவரி 2024 |  |
| 7 | திருந்திய வேட்பாளர்களின் பெயர்களை வெளியிடுதல் | 11 சனவரி 2024 |  |
| 8 | வேட்பு மனு திரும்பப் பெறும் நாள் | 12 சனவரி 2024 |  |
| 9 | வேட்பாளர்களுக்கு தேர்தல் சின்னங்கள் ஒதுக்கும் நாள் | 13 சனவரி 2024 |  |
| 10 | **தேர்தல் நாள் & வாக்கு எண்ணிக்கை நாள்** | **8 பிப்ரவரி 2024** | } |
# 2024 சிந்து மாகாணத் தேர்தல்

## இதனையும் காண்க

- 2024 பாக்கித்தான் பொதுத் தேர்தல்
- 2024 பலூசிஸ்தான் மாகாணத் தேர்தல்
- 2024 பஞ்சாப் மாகாணத் தேர்தல்
- 2024 கைபர் பக்துன்வா மாகாணத் தேர்தல்
# முச்சிப்பூர் இரகுமான் சமி

**முச்சிப்பூர் இரகுமான் சமி** (*Mujeeb-ur-Rehman Shami*) பாக்கித்தான் நாட்டைச் சேர்ந்த ஒரு பத்திரிகையாளராவார். கட்டுரை எழுத்தாளராகவும் இவர் அறியப்படுகிறார். டெய்லி பாக்கித்தான் என்ற செய்தித்தாளின் தலைமை ஆசிரியராக உள்ளார். சிந்தகி இதழ் மற்றும் குவாமி டைச்சசுட்டு ஆகிய பத்திரிகைகளை இவர் நிறுவினார்.
# சி. ராமச்சந்திர ராவ்

**சி. ராமச்சந்திர ராவ்** (C. Ramachandra Rao) (பிறாப்பு; 1931 ) பிறந்தார்). ஓர் தெலுங்கு சிறுகதை எழுத்தாளரும், டென்னிசு வீரரும் மற்றும் நீலகிரியில் உள்ள ஒரு தேயிலை தோட்டத்தின் தலைமை நிர்வாகியாக இருந்து ஓய்வு பெற்றவருமாவார். 1956 வரை பல ஆண்டுகள் ஆந்திரப் பிரதேச மாநிலத்தில் புகழ்பெற்ற டென்னிசு வீரராகத் திகழ்ந்தார்.
# சி. ராமச்சந்திர ராவ்

## சொந்த வாழ்க்கை

இந்தியாவின் ஆந்திரப் பிரதேசத்தின் காக்கிநாடாவிலுள்ள பெத்தாபுரம் நகரின் பிறந்த ராமச்சந்திர ராவ், சென்னை, மாநிலக் கல்லூரியில் (1950) அரசியல் அறிவியலில் முதுகலைப் பட்டம் பயின்றார். மேலும் சென்னைப் பல்கலைக்கழகத்தில் இளங்கலைச் சட்டம் பட்டம் பெற்றவர்.
# சி. ராமச்சந்திர ராவ்

## எழுத்தாளராக

1960 களில் சி. ராமச்சந்திர ராவ் எழுதிய சிறுகதைகள் *வேலு பிள்ளை* என்ற தலைப்பில் சிறுகதைத் தொகுப்பாக வெளியிடப்பட்டது இந்த புத்தகம் இவருக்கு பரவலான பாராட்டைப் பெற்றுத் தந்தது. "வேலுப் பிள்ளை", "நல்ல தொழு", "எனகுலா ராய்", "கலி தேவரு", "டென்னிஸ் போட்டி" போன்றவை இவரது புகழ்பெற்ற சிறுகதைகள் ஆகும்.  
இவரது கதைகள் தோட்ட வாழ்க்கையின் யதார்த்தமான மற்றும் உயிரோட்டமான சித்தரிப்புக்காக பாராட்டப்படுகின்றன. ஐம்பது ஆண்டுகளில் இவர் ஒன்பது சிறுகதைகளை மட்டுமே எழுதினார். ஆனால் இவை ஒவ்வொன்றும் சாசோ, பாபு, முல்லப்புடி வெங்கட ரமணா, நந்தூரி ராம்மோகன ராவ் போன்ற பல பிரபல தெலுங்கு எழுத்தாளர்களால் விமர்சன ரீதியாக பாராட்டப்பட்டது.
# 2024 பஞ்சாப் மாகாணத் தேர்தல்

2024 பாக்கித்தான் பொதுத் தேர்தலுடன் பஞ்சாப் மாகாணச் சட்டமன்றத்திற்கான 297 உறுப்பினர்களை நேரடித் தேர்தல் முறையில் தேர்ந்தெடுக்க 8 பிப்ரவரி 2024 அன்று பொதுத் தேர்தல்கள் நடக்க உள்ளது. அதற்கான அறிவிப்பு மற்றும் தேர்தல் அட்டவணையை பாகிஸ்தான் தேர்தல் ஆணையம் 15 டிசம்பர் 2023 அன்று வெளியிட்டது.தற்போதைய சட்டமன்றத்தின் பதவிக்காலமான 5 ஆண்டுகள் நிறைவு பெற்றதால் இத்தேர்தல் நடைபெறுகிறது.
# 2024 பஞ்சாப் மாகாணத் தேர்தல்

## தேர்தல் அட்டவணை

பாகிஸ்தான் நாடாளுமன்ற மக்களவைக்கான 336 தொகுதிகளுக்கான தேர்தலை 8 பிப்ரவரி 2024 நடத்த தேர்தல் ஆணையம் 15 டிசம்பர் 2023 அன்று அறிவிக்கை அட்டவணை வெளியிட்டது.
| 1 | தேர்தல் நடத்தும் அலுவலர் அறிவிக்கை வெளியிடல் | 19 டிசம்பர் 2023 |  |
| --- | --- | --- | --- |
| 2 | வேட்பு மனு தாக்கல் செய்தல் | 20 டிசம்பர் 2023 முதல் 22 டிசம்பர் 2023 வரை |  |
| 3 | வேட்பு மனு தாக்கல் செய்தவர்களின் பெயர்களை வெளியிடல் | 23 டிசம்பர் 2023 |  |
| 4 | வேட்பு மனு பரிசீலனை முடிவு நாள் | 24 டிசம்பர் 2023 to 30 டிசம்பர் 2023 |  |
| 5 | வேட்பு மனு மீதான் ஆட்சேபனைகளை பரிசீலித்து முடிவு செய்தல் | 3 சனவரி 2024 |  |
| 6 | வேட்பு மனுக்களை மேல்முறையீட்டு தீர்வாணையம் முடிவு செய்தல் | 10 சனவரி 2024 |  |
| 7 | திருந்திய வேட்பாளர்களின் பெயர்களை வெளியிடுதல் | 11 சனவரி 2024 |  |
| 8 | வேட்பு மனு திரும்பப் பெறும் நாள் | 12 சனவரி 2024 |  |
| 9 | வேட்பாளர்களுக்கு தேர்தல் சின்னங்கள் ஒதுக்கும் நாள் | 13 சனவரி 2024 |  |
| 10 | **தேர்தல் நாள் & வாக்கு எண்ணிக்கை நாள்** | **8 பிப்ரவரி 2024** | } |
# 2024 பஞ்சாப் மாகாணத் தேர்தல்

## தேர்தல் முடிவுகள்

| பொது | தனித்தொகுதி | மொத்தம் | **+/−** |
| --- | --- | --- | --- |
| பாக்கித்தான் முசுலிம் லீக் (நவாஸ்) | 137 |  |  |
| பாக்கித்தான் தெகுரீக்கே இன்சாபு | 116 |  |  |
| பாக்கித்தான் மக்கள் கட்சி | 10 |  |  |
| Pakistan Muslim League (Q) | 8 |  |  |
| Istehkam-e-Pakistan Party | 1 |  |  |
| சுயேச்சை | 22 |  |  |
| Source: Election Commission of Pakistan | } |  |  |
# 2024 பஞ்சாப் மாகாணத் தேர்தல்

## இதனையும் காண்க

- 2024 பாக்கித்தான் பொதுத் தேர்தல்
- 2024 பலூசிஸ்தான் மாகாணத் தேர்தல்
- 2024 சிந்து மாகாணத் தேர்தல்
- 2024 கைபர் பக்துன்வா மாகாணத் தேர்தல்
- பாகிஸ்தான் பிரதம மந்திரிகளின் பட்டியல்
# 2024 கைபர் பக்துன்வா மாகாணத் தேர்தல்

2024 பாக்கித்தான் பொதுத் தேர்தலுடன் கைபர் பக்துன்வா மாகாணச் சட்டமன்றத்திற்கான 145 உறுப்பினர்களை நேரடித் தேர்தல் முறையில் தேர்ந்தெடுக்க 8 பிப்ரவரி 2024 அன்று பொதுத் தேர்தல்கள் நடக்க உள்ளது. பெண்களுக்கு 26 இடங்கள் மற்றும் 8 இடங்கள் முஸ்லீம் அல்லாதவர்களுக்கு இட ஒதுக்கீடு செய்யப்பட்டுள்ளது. தேர்தல் அறிவிப்பு மற்றும் தேர்தல் அட்டவணையை பாகிஸ்தான் தேர்தல் ஆணையம் 15 டிசம்பர் 2023 அன்று வெளியிட்டது.தற்போதைய சட்டமன்றத்தின் பதவிக்காலமான 5 ஆண்டுகள் நிறைவு பெற்றதால் இத்தேர்தல் நடைபெறுகிறது.
# 2024 கைபர் பக்துன்வா மாகாணத் தேர்தல்

## தேர்தல் அட்டவணை

| 1 | தேர்தல் நடத்தும் அலுவலர் அறிவிக்கை வெளியிடல் | 19 டிசம்பர் 2023 |  |
| --- | --- | --- | --- |
| 2 | வேட்பு மனு தாக்கல் செய்தல் | 20 டிசம்பர் 2023 முதல் 22 டிசம்பர் 2023 வரை |  |
| 3 | வேட்பு மனு தாக்கல் செய்தவர்களின் பெயர்களை வெளியிடல் | 23 டிசம்பர் 2023 |  |
| 4 | வேட்பு மனு பரிசீலனை முடிவு நாள் | 24 டிசம்பர் 2023 to 30 டிசம்பர் 2023 |  |
| 5 | வேட்பு மனு மீதான் ஆட்சேபனைகளை பரிசீலித்து முடிவு செய்தல் | 3 சனவரி 2024 |  |
| 6 | வேட்பு மனுக்களை மேல்முறையீட்டு தீர்வாணையம் முடிவு செய்தல் | 10 சனவரி 2024 |  |
| 7 | திருந்திய வேட்பாளர்களின் பெயர்களை வெளியிடுதல் | 11 சனவரி 2024 |  |
| 8 | வேட்பு மனு திரும்பப் பெறும் நாள் | 12 சனவரி 2024 |  |
| 9 | வேட்பாளர்களுக்கு தேர்தல் சின்னங்கள் ஒதுக்கும் நாள் | 13 சனவரி 2024 |  |
| 10 | **தேர்தல் நாள் & வாக்கு எண்ணிக்கை நாள்** | **8 பிப்ரவரி 2024** | } |
# 2024 கைபர் பக்துன்வா மாகாணத் தேர்தல்

## இதனையும் காண்க

- 2024 பாக்கித்தான் பொதுத் தேர்தல்
- 2024 பலூசிஸ்தான் மாகாணத் தேர்தல்
- 2024 சிந்து மாகாணத் தேர்தல்
- 2024 பஞ்சாப் மாகாணத் தேர்தல்
- பாகிஸ்தான் பிரதம மந்திரிகளின் பட்டியல்
# பெத்தாபுரம்

**பெத்தாபுரம்** (*Peddapuram*) என்பது தென்னிந்தியாவில் ஆந்திரப் பிரதேசத்தின் காக்கிநாடா மாவட்டத்லுள்ள ஒரு நகரம் ஆகும். இந்த நகரம் கோதாவரி நகர்ப்புற மேம்பாட்டு ஆணையத்தின் ஒரு பகுதியாகவும் உள்ளது.  
பால்கோவா எனப்படும் பால் சார்ந்த இனிப்புக்கு பெத்தாபுரம் பெயர் பெற்றது. இந்த நகரம் பட்டுப் புடவைகள் மற்றும் பிற கைத்தறி வகைகளை தயாரிப்பதிலும் பிரபலமானது.
# பெத்தாபுரம்

## நிலவியல்

பெத்தபுரம் 17.08°வடக்கிலும் 82.13°கிழக்கிலும் அமைந்துள்ளது. இது சராசரியாக 35 மீட்டர்கள் (114 அடி) உயரத்தில் உள்ளது. இது காக்கிநாடாவை அடுத்து அமைந்துள்ளது
# பெத்தாபுரம்

## மக்கள்தொகையியல்

2011 இந்தியாவின் மக்கள் தொகைக் கணக்கெடுப்பின்படி, நகரத்தின் மக்கள் தொகை 49,477 என உள்ளது. மொத்த மக்கள்தொகையில், 0-6 வயதுக்குட்பட்ட 24,334 ஆண்கள், 25,143 பெண்கள் மற்றும் 4,912 குழந்தைகள் உள்ளனர். சராசரி கல்வியறிவு விகிதம் 76.14% ஆக உள்ளது. இதில் 33,930 கல்வியறிவு உள்ளது, இது தேசிய சராசரியான 73.00% விட அதிகமாக உள்ளது.
# பெத்தாபுரம்

## வரலாறு

பூர்வீக மக்களால் பண்டைய நாட்களில் இது **கிம்மூரு** என்று குறிப்பிடப்பட்டது. மேலும், முகலாயப் பேரரசின் தக்காண சுபாவின் ராஜமன்றி சர்க்கரில் உள்ள ஒரு பரகனாவாக இருந்தது. 1785 களில், பெத்தாபுரம் தோட்டம் தொட்டப்பள்ளேவிலிருந்து நகரம் வரை கிராமங்கள் மற்றும் நகரங்களை உள்ளடக்கி இருந்தது. ஆங்கிலேயர் ஆட்சியின் போது, 1802 இல் தோட்டத்தை நிர்வகிக்க சிறீ ராய ஜகபதி அனுப்பப்பட்டார். அவரது மரணத்திற்குப் பிறகு, மூன்று மனைவிகளான இலட்சுமி நரசியம்மா, *புச்சி சீதையம்மா* மற்றும் *புச்சி பங்காரம்மா* ஆகியோர் அடுத்தடுத்து தோட்டத்தை நிர்வகித்து வந்தனர். *புச்சி சீதையம்மா* 1828-1835 வரை ஆட்சி செய்தார். அவர் ஏழைகளுக்காக பெத்தாபுரத்திலும் மற்றொன்று கிழக்கு கோதாவரியில் உள்ள கட்டிப்புடியிலும் இரண்டு அறக்கட்டளைகளை நிறுவினார். வீமனின் ( பாண்டவர்களில் ஒருவர் ) கால்தடங்களைக் கொண்ட சில பழங்கால பாண்டவர் குகைகளை நாம் காணலாம்.
# பெத்தாபுரம்

## குறிப்பிடத்தக்கவர்கள்

- அஞ்சலிதேவி, (தெலுங்கு நடிகை)
- ஈஸ்வரி ராவ், (தெலுங்கு நடிகை)
- டப்பிங் ஜானகி, (தெலுங்கு நடிகை)
# எஸ். கே. பாட்டீல்

**சதாசிவ் கானோஜி பாட்டீல்** (சுருக்கமாக **எஸ்.கே. பாட்டீல்** ) (1898-1981) மகாராட்டிர மாநிலதத்தைச் சேர்ந்த முன்னாள் காங்கிரஸ் தலைவர் ஆவார். மூத்த சுதந்திரப் போராட்ட வீரர், பத்திரிகையாளர், அறிஞர் மற்றும் பேச்சாளர் என பன்முகத்திறமை கொண்ட இவர் மூன்று முறை மும்பை மாநகர மேயராக தேர்ந்தெடுக்கப்பட்டார். இந்திய அரசில் இரயில்வே துறை அமைச்சராகப் பணியாற்றியுள்ளார். மேலும் இவர் "பம்பாயின் முடிசூடா ராஜா" என்ற புனைப்பெயரிலும் பரவலாக அறியப்பட்டார்.
# எஸ். கே. பாட்டீல்

## ஆரம்ப கால வாழ்க்கை

1898 ஆம் ஆண்டு இந்தியாவின் மகாராட்டிராவின் சிந்துதுர்க் மாவட்டத்தில் அமைந்துள்ள சவந்த்வாடி தாலுகாவின் கூடல் மற்றும் சாவந்த்வாடிக்கு இடையே அமைந்துள்ள *ஜராப்* கிராமத்தில் பிறந்தார். இவரது தந்தை கோலாப்பூர் மாநிலத்தில் காவல் அதிகாரியாக இருந்தார். பூனாவில் சட்டம் பயின்ற இவர் 1921 இல் தனது 23 வது வயதில் பாரிஸ்டர் வெலிங்கர் சபையில் சேர மும்பைக்கு குடிபெயர்ந்தார். இவர் 1929 இல் தனது சுய சட்டப் பயிற்சியைத் தொடங்கிய இவர் குறிப்பாக சிறு வழக்குகள் நீதிமன்றம் மற்றும் நகர பொது நீதிமன்றத்திலும், மும்பை உயர் நீதிமன்றத்தின் மேல்முறையீட்டுப் மன்றத்தின் ஒரு சில பொது மேல்முறையீட்டு வழக்குகளிலும் பயிற்சி செய்தார்.
# எஸ். கே. பாட்டீல்

## தொழில்

மும்பை ஒருங்கிணைந்த பம்பாய் மாநிலத்தின் ஒரு பகுதியாக இருந்தபோது இவர் அப்போதைய பம்பாய் நாடாளுமன்ற உறுப்பினராக இருந்தார். ஜவஹர்லால் நேரு, லால் பகதூர் சாஸ்திரி மற்றும் இந்திரா காந்தி காலத்தில் மத்திய அமைச்சராக இருந்தார். 1964 முதல் 1967 வரை மத்திய ரயில்வே அமைச்சராக பொறுப்பு வகித்துள்ளார். மூன்று முறை மக்களைவக்குத் தேர்ந்தெடுக்கப்பட்ட போதிலும், 1967ல் மும்பை தெற்கு தொகுதியில் முன்னாள் மத்திய அமைச்சர் ஜார்ஜ் பெர்னாண்டஸால் தோற்கடிக்கப்பட்டார். பின்னர் குஜராத்தில் உள்ள பனசுகந்தா மக்களவைத் தொகுதிக்கு நடைபெற்ற இடைத்தேர்தலில் வெற்றி பெற்று மீண்டும் மக்களவை உறுப்பினரானார் 1969ல், காங்கிரஸ் கட்சியில் ஏற்பட்ட பிளவின் போது, மொரார்ஜி தேசாய் மற்றும் நிஜலிங்கப்பாவுடன் இணைந்து நிறுவன காங்கிரஸ் பிரிவின் முன்னணி தலைவராக விளங்கினார். இவர் 1971 இல் பனஸ்கந்தா மக்களவைத் தொகுதியில் நிறுவன காங்கிரஸ் சார்பாக போட்டியிட்டு, இந்திரா காங்கிரஸ் வேட்பாளரிடம் தோல்வியடைந்தார்.  
15 நவம்பர் 1955 ஆம் ஆண்டு மாநிலங்கள் மறுசீரமைப்பு ஆணையத்தின் அறிக்கை மீதான இந்திய நாடாளுமன்றத்தின் *மக்களவை* விவாதத்தில் பம்பாய் நகரத்தை ஒரு *தன்னாட்சி நகர-மாநிலமாக* அமைக்க வேண்டும் என்று பாட்டீல் கோரினார். மேலும் மும்பையின் பெரு மாநநகரத்தன்மைக்கு குறிப்பிடத்தக்க அழுத்தத்தை அளித்தார்.
# மார்கசு பர்ட்லி

**மார்கசு பர்ட்லி** (*Marcus Bartley*) (22 ஏப்ரல் 1917 – 14 மார்ச் 1993) ஆங்கிலோ-இந்தியரான இவர் திரைப்பட ஒளிப்பதிவாளர் ஆவார். இவர் ஒரு சில பாலிவுட், மலையாளம் மற்றும் தமிழ் திரைப்படங்களுடன் தெலுங்குத் திரைப்படங்களிலும் முக்கியமாகப் பணியாற்றினார். *சௌகாரு* (1950), பாதாள பைரவி (1951), *மிஸ்ஸம்மா* (1955), மாயா பஜார் (1957), *குண்டம்மா கதா* (1962), செம்மீன் (1965), *ராம் அவுர் சியாம்* (1967) போன்ற சிறந்த திரைப்படங்களின் ஒளிப்பதிவாளர் ஆவார். 1970 இல் சாந்தி நிலையம் படத்திற்காக சிறந்த ஒளிப்பதிவாளருக்கான தேசிய விருது பெற்றார். சிறந்த ஒளிப்பதிவாளருக்கான கான் திரைப்பட விழாவில் தங்கப் பதக்கத்தைப் பெற்று விருதை வென்ற முதல் இந்தியர் என்ற பெருமையைப் பெற்றார்.
# மார்கசு பர்ட்லி

## ஆரம்ப கால வாழ்க்கை

மார்கசு பர்ட்லி ஏற்காட்டில் புகழ்பெற்ற மருத்துவர்களைக் கொண்ட ஆங்கிலோ-இந்திய குடும்பத்தில் பிறந்தார்.  
செம்மீன் (1965) என்ற மலையாளப் படத்திற்காக இராமு கரியத் இவரை ஒப்பந்தம் செய்தார். இத்திரைப்படம் 1965 ஆம் ஆண்டு வெளியாகி உலகளாவிய விமர்சன ரீதியான பாராட்டைப் பெற்றது. இத்திரைப்படத்தில் பர்ட்லியின் ஒளிப்பதிவு மிகவும் பாராட்டப்பட்டது. படத்தின் சில பகுதிகளை வேறொரு ஒளிப்பதிவாளர் முடிக்க வேண்டியிருந்ததால், பர்ட்லி அந்த ஆண்டு தேசிய விருதைப் பெறவில்லை.
# மார்கசு பர்ட்லி

## சொந்த வாழ்க்கை

தெலுங்கையும் தமிழையும் பேசிய இவருக்கு இந்தி தெரியாது. பர்ட்லி நீண்ட காலமாக நீரிழிவு நோயால் பாதிக்கப்பட்டிருந்தார். ஆனால் மருத்துவரிடம் செல்ல மறுத்து தானே சிகிச்சை செய்து கொண்டார். ஜெர்மனியைச் சேர்ந்த திரைப்பட உபகரணங்களைத் தயாரிக்கும் , அர்ரிபிளக்சு என்ற நிறுவனம் இவரை தங்களின்ள் அங்கீகரிக்கப்பட்ட சேவை நபராக அறிவித்தனர். பர்ட்லி ஒளிப்பதிவு கருவிகளை பழுதுபார்ப்பதில் அதிக நேரம் செலவிடுவார். உடல்நிலைப் பாதிக்கப்பட்ட நாகி ரெட்டியால் இவர் விஜயா மருத்துவமனைக்கு மாற்றப்பட்டார்.
# நரம்பியல் வலைப்பிணையம்

விண்மீன் வடிவ இரு கோட்டு உருவரையும், உடுமீனைக் குறிக்கவும் முட்டை வடிவ பட்டைவரியுள்ள ஒரு வரி வட்டம், கடல் அர்ச்சினையும் குறிக்கவும், உறவுபடுத்தி அறிய, பயிற்சி அளிக்கப்படுகிறது. இந்தப் பயிற்சியில் இடதுபுற உள்ளீட்டு படத்தில் உள்ள உடுமீனை சரியாக கண்டறிகிறது. கூடுதலாக , பயிற்சியில் சேர்க்கப்படாத ஒரு கூடு முட்டை வடிவத்துக்கான வலுவீனமான குறிகையை தருகிறது. கடல் அர்ச்சின் வெளியீட்டிற்கான இரண்டு இடைநிலை கணுக்களில் ஒன்றிலிருந்து மட்டுமே, இந்த வலுவீனமான குறிகையை ஏற்படுத்துகிறது. இது கடல் அர்ச்சினை இனங்காண்பதில் நேரடி எதிர்மறையான முடிவை ஏற்படுத்தக்கூடும்.]]  
**நரம்பியல் வலைப்பிணையம்** *(neural_network)* என்பது உயிரியல் நரம்பணுக்களின் நரம்பியல் சுற்றமைப்பைக் குறிக்கலாம். இது சில நேரங்களில் செயற்கை நரம்பணு வலைப்பிணையம் என்றும் அழைக்கப்படுகிறது.  
இந்தச் செயற்கை நரம்பியல் வலைப்பிணையம் செயற்கை நுண்ணறிவுத் தீர்வுக்காக, செயற்கையான நரம்பணுக்களைப் பயன்படுத்துகிறது. அவை உயிரியல் நரம்பணுக்களின் முனைகளுக்கு இடையிலான ரம்பிணைப்புகளை ஒத்த, மதிப்பீட்டுச்(எடைச்)சார்புகளைக் கணுக்களிடையே உருவகமாகக் கொண்டுள்ளன. இந்த மதிப்பீட்டுச் சார்பு ஒரு நேரடிச் செயல் உறவைச் சுட்டுகிறது. அதே நேரத்தில் அதன் எதிர்மறை மதிப்புகள் தடுப்புப் பிணைகளைக் குறிக்கின்றன. அனைத்து உள்ளீடுகளும் இந்த எடைச் சார்பாலும் தடுப்புப் பிணைகளாலும் உருமாற்றப்படுகின்றன. இந்தச் செயல்பாடு ஒரு நேரியல் சேர்மானம் என குறிப்பிடப்படுகிறது. இறுதியாக ஒரு செயல் திறன் அல்லது வல்லமை வெளியீட்டின் வீச்சைக் கட்டுப்படுத்துகிறது. எடுத்துக்காட்டாக , ஏற்றுக்கொள்ளக்கூடிய வெளியீட்டின் வரம்பு பொதுவாக 0 முதல் 1, வரை இருக்கும்; அல்லது அது - 1 முதல் 1 வரையும் இருக்கலாம்.  
நரம்பியல் வலைப்பிணையம் என்பது முன்கணிப்புப் படிமத் தகவமைப்பு கட்டுப்பாடு வழியும் தரவுத்தொகுப்பு வழியாகவும் பயிற்சி பெறக்கூடிய பயன்பாடுகளுக்குப் பயன்படும். இது பட்டறிவின் விளைவாக, தன்னியல்பான கற்றல் வலைப்பிணையங்களுக்குள்ளும்
உறுப்புகளாகப் பயன்படும். இது ஒரு சிக்கலான, உறவில்லாத தகவல் தொகுப்பில் இருந்து முடிவுகளைப் பெறும்.
# நரம்பியல் வலைப்பிணையம்

## பருந்துப் பார்வை

உயிரியல் நரம்பியல் வலைப்பிணையம் (biological neural network) என்பது வேதியியல் முறையில் இணைந்த அல்லது செயல்பாட்டுவழி இணைந்த நரம்பணுக்களின் தொகுப்பால் ஆனது. ஒரு நரம்பணு பல நரம்பணுக்களுடன் இணைக்கப்படலாம். ஒரு வலைப்பிணையத்தில் உள்ள மொத்த நரம்பணுக்களும் இணைப்புகளின் எண்ணிக்கையும் விரிவானதாக அமையலாம். கிளைவடிவ முனைகளின் நரம்பிணைவுகள், பிற இணைப்புகளும் இயலும் என்றாலும், பொதுவாக ஆக்சான்களிலிருந்து நரம்பு முனைகளுக்குள் உருவாகின்றன. மின் குறிகையைத் தவிர , நரம்பியல்கடத்தி விரவுதலில் இருந்தும் பிற வகை குறிகைகளும் எழுகின்றன.  
செயற்கை நுண்ணறிவு அறிவாற்றல் படிமம், நரம்பியல் வலைப்பிணையங்கள் ஆகியவை உயிரியல் நரம்பியல் அமைப்புகள் தரவை எவ்வாறு செயலாக்குகின்றன என்பதன் வழி ஈர்க்கப்பட்ட தகவல் செயலாக்க முன்காட்டுகள் ஆகும். செயற்கை நுண்ணறிவு<nowiki/>ம் அறிவாற்றல் படிமமாக்கமும் உயிரியல் நரம்பியல் வலைப்பிணையங்களின் சில பண்புகளை உருவகப்படுத்த முயல்கின்றன. செயற்கை நுண்ணறிவு துறையில் செயற்கை நரம்பியல் வலைப்பிணையங்கள் பேச்சு உணர்தல், படப் பகுப்பாய்வு, தகவமைப்பு கட்டுப்பாடு ஆகியவற்றின் மென்பொருள் முகவர்களை (கணினி மற்றும் காணொலி கேம்களில்) அல்லது தன்னாட்சி ரோபோக்களை உருவாக்குவதற்காக வெற்றிகரமாக பயன்படுத்தப்பட்டுள்ளன.  
வரலாற்றியலாக இலக்கக் கணினிகள் வான் நியூமன் படிமத்திலிருந்து உருவாகி , பல செயலிகளால் நினைவகத்தை அணுகுவதாலும் வெளிப்படையான வழிமுறைகளை நிறைவேற்றுவதாலும் செயல்படுகின்றன. மறுபுறம் , நரம்பியல் வலைப்பிணையங்களின் தோற்றம் உயிரியல் அமைப்புகளில் தகவல் செயலாக்கத்தை படிமமாக்குவதற்கான முயற்சிகளை அடிப்படையாகக் கொண்டது. வான் நியூமன் படிமத்தைப்ப் போலல்லாமல் , நரம்பியல் வலைப்பிணையம் கணிப்பு நினைவகத்தையும் செயலாக்கத்தையும் பிரிக்காது.  
உயிரியலான நரம்பியல் வலைப்பிணையக் கோட்பாடு, மூளையில் உள்ள நரம்பணுக்கள் எவ்வாறு செயல்படுகின்றன என்பதை நன்கு அடையாளங் காணவும் , செயற்கை நுண்ணறிவை உருவாக்குவதற்கான முயற்சிகளுக்கு அடிப்படையை வழங்கவும் உதவியது.
# நரம்பியல் வலைப்பிணையம்

## செயற்கை நுண்ணறிவு

செயற்கை *நரம்பியல் வலைப்பிணையம்* (செயற்கை நரம்பணு வலையமைப்பு) அல்லது *உருவகப்படுத்திய நரம்பியல்* வலைப்பின்னல் ( உநவ-SNN) என்பது இயற்கையான நரம்பணுக்கள் அல்லது செயற்கையான நரம்பணுப் படிமங்கள் ஒன்றோடொன்று இணைந்த தொகுப்பாகும். இது தகவல் செயலாக்கத்திற்கு கணித அல்லது கணினிப் படிமத்தைப் பயன்படுத்துகிறது. பெரும்பாலான நேர்வுகளில் , செநவ(ஏஎன்என்) என்பது வலைப்பிணையத்தின் வழியாக பாயும் வெளிப்புற அல்லது உள்ளகத் தகவல்களின் அடிப்படையில் அதன் கட்டமைப்பைத் தகவமைக்கும் அமைப்பாகும்.  
நடைமுறை அடிப்படையில் , நரம்பியல் பிணையங்கள் என்பது நேரியல் அல்லாத புள்ளியியல் தரவு படிமமாக்கம் அல்லது முடிவெடுக்கும் கருவிகள் ஆகும். உள்ளீடுகள், வெளியீடுகளுக்கு இடையிலான சிக்கலான உறவுகளை படிமமாகக் காட்டவோ அல்லது தரவுகளில் உள்ள வடிவப்பாணிகளைக் கண்டறியவோ அவை பயன்படுத்தப்படலாம்.  
ஒரு செயற்கை நரம்பியல் வலைப்பிணையம் என்பது எளிய செயலாக்கக் கூறுகளின் (செயற்கை நரம்பணுக்களின்) வலையமைப்பை உள்ளடக்கியது , இது செயலாக்க கூறுகள், உறுப்பு அளவுருக்களுக்கு இடையிலான தொடர்புகளால் தீர்மானிக்கப்படும் சிக்கலான பேரியல் நடத்தையை வெளிப்படுத்த முடியும். செயற்கை நரம்பணுக்கள் முதன்முதலில் 1943 ஆம் ஆண்டில் வாரன் மெக்குலோச்சு என்ற நரம்பியல் இயற்பியலாளராலும் , சிகாகோ பல்கலைக்கழகத்தில் முதன்முதலில் ஒத்துழைத்த தருக்க வல்லுனரான வால்டர் பிட்சு என்பவராலும் முன்மொழியப்பட்டன.  
செயற்கை நரம்பியல் வலைப்பிணையத்தின் ஒரு மரபு வகை, தொடர்ச்சியான காப்பீல்டு வலையமைப்பு ஆகும்.  
நரம்பியல் வலையமைப்பு என்ற கருத்தை முதன்முதலில் ஆலன் டூரிங் தனது 1948 ஆய்வறிக்கையில் அறிதிறன் எந்திரங்கள் எனும் நூலில் முன்மொழிந்ததாகத் தெரிகிறது , அதில் அவர் அவற்றை " பி - வகை ஒருங்குறா எந்திரங்கள் " என்று அழைத்தார்.  
செயற்கை நரம்பியல் பிணையப் படிமங்களின் பயன்பாடு என்னவென்றால் , நோக்கீடுகளிலிருந்து ஒரு சார்பை அல்லது உறவை ஊகித்து அதைப் பயன்படுத்துவது ஆகும். மேற்பார்வை செய்யப்படாத நரம்பியல் பிணையங்கள் உள்ளீட்டுப் பரவலின் முதன்மைப் பண்புகளை உணர்ந்து உள்ளீட்டின் உருவகவங்களைக் கற்றுக்கொண்டு பயன்படுத்துவது ஆகும். எ. கா. போல்ட்சுமன் எந்திரம் (1983), அண்மைய ஆழமான கற்றல் நிரல்களைக் கூறலாம். இது கவனித்த தரவுகளின் பரவல் செயல்பாட்டை மறைமுகமாக கற்றுக்கொள்ள முடியும். நரம்பியல் பிணையங்களில் கற்றல், குறிப்பாக தரவு அல்லது பணியின் சிக்கலான கைவழியாக அத்தகைய செயல்பாடுகளின் வடிவமைப்பை நடைமுறைப்படுத்த முடியாத பயன்பாடுகளில் பயனுள்ளதாக இருக்கும்.
# நரம்பியல் வலைப்பிணையம்

## பயன்பாடுகள்

நரம்பியல் பிணையங்கள் பல்வேறு துறைகளில் பயன்படுத்தப்படலாம். செயற்கை நரம்பியல் பிணையங்கள் பயன்படுத்தப்படும் பணிகள் பின்வரும் பரந்த பிரிவுகளுக்குள் அடங்குகின்றன.  
- சார்பு தோராயமாக்கம், பின்னடைவுப் பகுப்பாய்வு உள்லிட்ட நேரத் தொடர் முன்கணிப்பும் படிமமாக்கமும் .
- வகைப்பாடு - வடிவம், வரிசை உணர்தல் - புதுமை கண்டறிதல் வரிசைமுறையான முடிவெடுத்தல்.
- வடிகட்டுதல் , கொத்தாக்கம் , குருட்டுக் குறிகைப் பிரிப்பு, சுருக்குதல் உள்ளிட்ட தரவு செயலாக்கம்.  
செநவ(ANN)களின் பயன்பாட்டு பகுதிகளில் நேரியல் அல்லாத அமைப்பு இனங்காணல், கட்டுப்பாடு (ஊர்திக் கட்டுப்பாடு செயல்முறைக் கட்டுப்பாடு) விளையாட்டு விளையாடுதல், முடிவெடுத்தல் (backgammon) (ரேடார் அமைப்புகள்) முகம் இனங்காணல் பொருள் இனங்காணல் வரிசை உணர்தல், சைகை, பேச்சு, கையெழுத்து உரை உணர்தல், மருத்துவ நோயறிதல், நிதிப் பயன்பாடுகள், தரவு அகழ்தல் (அல்லது தரவுத்தளங்களில் அறிவு கண்டுபிடித்தல்-" KDD ") காட்சிப்படுத்தல், மின்னஞ்சல் பொய்த்தர்வு வடிகட்டுதல் ஆகியவை அடங்கும். எடுத்துக்காட்டாக , பொருள் அறிதலுக்கான பயிற்சி பெற்ற படங்களிலிருந்து பயனரின் ஆர்வங்களின் சொற்பொருள் விவரத்தை உருவாக்க முடியும்.
# நரம்பியல் வலைப்பிணையம்

## நரம்பியல்

கோட்பாட்டு, கணிப்பு நரம்பியல் என்பது உயிரியல் நரம்பியல் அமைப்புகளின் பகுப்பாய்வு, கணிப்பு படிமத்துடன் தொடர்புடைய துறையாகும். நரம்பியல் அமைப்புகள், அறிவாற்றல் செயல்முறைகள், நடத்தையுடன் நெருக்கமாக தொடர்புடையவை என்பதால் , இப்புலம் அறிவாற்றலுடனும் நடத்தை படிமத்துடனும் நெருங்கிய தொடர்புடையதாகும்.  
உயிரியல் அமைப்புகள் எவ்வாறு செயல்படுகின்றன என்பதைப் புரிந்துகொள்வதற்காக உயிரியல் நரம்பியல் அமைப்புகளின் படிமங்களை உருவாக்குவதே இந்தத் துறையின் நோக்கமாகும். இந்த புரிதலைப் பெறுவதற்கு , நரம்பியல் அறிஞர்கள் கவனித்த உயிரியல் செயல்முறைகளுக்கு இடையே ஓர் உறவை ஏற்படுத்த, நரம்பியல் செயலாக்கத்துக்கும் மற்றும் கற்றலுக்குமான உயிரியலான நம்பத்தகுந்த வழிமுறைகள் (உயிரியல் நரம்பியல் பிணையப் படிமங்கள்) , கோட்பாட்டு வழிமுறைகள் (புள்ளியியல் கற்றல் கோட்பாடு, தகவல் கோட்பாடு போன்றன) ஆகியவற்றை முயல்கின்றனர்.
# நரம்பியல் வலைப்பிணையம்

## நரம்பியல்

### படிம வகைகள்

பல படிமங்கள் பல்வேறு நிலைகளில் நுண்ணிலையாக வரையறுக்கப்படுகின்றன. நரம்பியல் அமைப்புகளின் வெவ்வேறு கூறுகளை படிமமாக்குகின்றன. அவை தனிப்பட்ட நரம்பணுக்களின் குறுகிய கால நடத்தைப் அடிமங்கள் முதல் தனிப்பட்ட நரம்பணு இடையேயான தொடர்புகளிலிருந்து எழும் நரம்பியல் சுற்றுகளின் இயக்கவியல் படிமங்கள் வரை முழுமையான துணை அமைப்புகளைக் குறிக்கும் நுண் நரம்பியல் தொகுதிகளிலிருந்து எழும் நடத்தை அடிமங்களாகும். நரம்பியல் அமைப்புகளின் நீண்ட கால, குறுகிய கால நெகிழ்வுத்தன்மைப் படிமங்கள், தனிப்பட்ட நரம்பணுவிலிருந்து அமைப்பு நிலை வரை கற்றல், நினைவகத்துடன் அவற்றின் உறவு ஆகியவை இதில் அடங்கும்.
# நரம்பியல் வலைப்பிணையம்

## நரம்பியல்

### இணைப்பு

2020 ஆகத்து விஞ்ஞானிகள் இரு - திசை இணைப்புகள் அல்லது பொருத்தமான பின்னூட்ட இணைப்புகளைச் சேர்ப்பது மூளையின் பெருமூளை புறணியின் மட்டு நரம்பியல் பிணையங்களுக்கு இடையிலான தகவல்தொடர்புகளை விரைவுப்படுத்தலாம் மற்றும் மேம்படுத்தலாம். மேலும் அவற்றின் வெற்றிகரமான தகவல்தொடர்பு நுழைவாயிலைக் குறைக்கலாம் என்று தெரிவித்தனர். ஒரகொத்திசைவு இணைக்கு இடையில் பின்னூட்ட இணைப்புகளைச் சேர்ப்பது பிணைய முழுவதும் ஒரு துடிப்புக் குவையை வெற்றிகரமாக பரப்புவதற்கு உதவும் என்பதை அவர்கள் காட்டினர்.
# கேப்டன் அமெரிக்கா: பிரேவ் நியூ வேர்ல்டு

**கேப்டன் அமெரிக்கா: பிரேவ் நியூ வேர்ல்டு** என்பது திரைக்குவர இருக்கும் அமெரிக்க நாட்டு மீநாயகன் திரைப்படம் ஆகும். இது மார்வெல் வரைகதையில் தோன்றும் பால்கன் என்ற கதாபாத்திரத்தை மையமாக வைத்து மார்வெல் ஸ்டுடியோஸ் தயாரிக்க, வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2021 ஆம் ஆண்டு வெளியான பால்கன் அண்ட் வின்டர் சோல்ஜர் என்ற தொடரின் தொடர்ச்சியாகவும், மார்வல் திரைப் பிரபஞ்சத்தின் முப்பத்தி ஐந்தாவது திரைப்படமும ஆகும்.  
இத்திரைப்படத்தை ஜூலியசு ஓனா இயக்கியுள்ளார், இவர் மால்கம் இசுபெல்மேன், இடாலன் முசன் மற்றும் மேத்யூ ஓர்டன் ஆகியோரின் எழுத்துக் குழுவுடன் இணைந்து கதையை எழுதியுள்ளார், மேலும் அந்தோணி மேக்கி என்பவர் பால்கன் / கேப்டன் அமெரிக்கா என்ற கதாபாத்திரத்தில் நடிக்க, இவருடன் டேனி ராமிரெசு, கார்ல் லம்ப்லி, திம் பிளேக் நெல்சன், ஷீரா காசு, ஹாரிசன் போர்ட் மற்றும் லிவ் டைலர் ஆகியோர் நடித்துள்ளார்கள்.  
2016 ஆம் ஆண்டில் வெளியான இசுடீவ் ரோஜர்ஸாக நடித்த கிறிஸ் எவன்ஸ் என்பவரின் கேப்டன் அமெரிக்கா: சிவில் வார் படத்தின் முத்தொகுப்பை முடித்த பின்னர் 2021 ஆம் ஆண்டு வெளியான பால்கன் அண்ட் வின்டர் சோல்ஜர் தொடரில் மூலம் அந்தோணி மேக்கி என்பவர் புதிய கேப்டன் அமெரிக்கா ஆனார், மேலும் ஏப்ரல் 2021க்குள் மால்கம் இசுபெல்மேன் மற்றும் டாலன் முசன் ஆகியோரால் ஒரு புதிய கேப்டன் அமெரிக்கா திரைப்படம் எழுதப்பட்டது. மேலும் அந்த ஆண்டு ஆகத்து மாதம் நடிகர் அந்தோணி மேக்கி ஒப்பந்தம் செய்யப்பட்டு கையெழுத்திட்டார்.ஜூலை 2022 இல் ஜூலியசு ஓனா இணைந்தார், அப்போது தலைப்பு 'கேப்டன் அமெரிக்கா: நியூ வேர்ல்ட் ஆர்டர்' என வெளியிடப்பட்டது. கூடுதல் நடிகர்கள் செப்டம்பர் மாதத்தில் இணைந்தார்கள்.  
கேப்டன் அமெரிக்கா: பிரேவ் நியூ வேர்ல்டு மார்வெல் திரைப் பிரபஞ்சத்தின் ஐந்தாம் கட்டத்தில் ஒரு பகுதியாக பிப்ரவரி 14, 2025 அன்று அமெரிக்காவில் வெளியிட திட்டமிடப் பட்டுள்ளது.
# கேப்டன் அமெரிக்கா: பிரேவ் நியூ வேர்ல்டு

## நடிகர்கள்

- அந்தோணி மேக்கி - சாம் வில்சன் / பால்கன்
- இவர் ஒரு அவெஞ்சர் குழு உறுப்பினர் மற்றும் ஒரு முன்னாள் பாராரெஸ்க்யூமேன், இராணுவத்தால் சிறப்பாக வடிவமைக்கப்பட்ட விங் பேக்கைப் (பறக்கும் இறக்கை) பயன்படுத்தி வான்வழிப் போரில் பயிற்சி பெற்றவர்.  
- டேனி ராமிரெசு - ஜோக்வின் டோரஸ் / பால்கன்
- அமெரிக்க விமானப்படையின் முதல் லெப்டினன்ட், இவர் கடந்த காலத்தில் வில்சனுடன் பணிபுரிந்தார் மற்றும் பால்கனின் போர்வையைப் பெற்றார்.  
- கார்ல் லம்ப்லி - ஏசாயா பிராட்லி
- ஒரு ஆப்பிரிக்க-அமெரிக்க கொரியப் போர் வீரர் மற்றும் சூப்பர் சிப்பாய் சிறையில் அடைக்கப்பட்டு 30 ஆண்டுகள் சோதனை செய்யப்பட்டார்.  
- திம் பிளேக் நெல்சன் - சாமுவேல் இசுடெர்ன்சு / லீடர்
- ஷீரா காசு - சப்ரா
- ஹாரிசன் போர்ட் - தாடியஸ் "தண்டர்போல்ட்" ராஸ்
- லிவ் டைலர் - பெட்டி ரோசு
# கேப்டன் அமெரிக்கா: பிரேவ் நியூ வேர்ல்டு

## உற்பத்தி

### வளர்ச்சி

மார்வெல் ஸ்டுடியோஸ் நிறுவனத்தின் தலைவர் கேவின் பிகே என்பவர் அக்டோபர் 2015 இல், கேப்டன் அமெரிக்கா: சிவில் வார் (2016) என்பது கேப்டன் அமெரிக்கா: முதல் அவெஞ்சர் (2011) மற்றும் கேப்டன் அமெரிக்கா: த வின்றர் சோல்யர் (2014) ஆகிய மூன்று படங்களின் முடிவாகும் என்றார். மேலும் கேப்டன் அமெரிக்கா: சிவில் வார் என்பது கிறிஸ் எவன்ஸின் கடைசியாக ஒப்பந்தம் செய்யப்பட்ட கேப்டன் அமெரிக்கா திரைப்படம் ஆகும், ஆனால் அவர் அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) ஆகியவற்றைத் தாண்டி தனது ஒப்பந்தத்தை நீட்டித்தார்.  
அக்டோபர் 2018 வாக்கில், மார்வெல் ஸ்டுடியோஸ் டிஸ்னி+க்கான வரையறுக்கப்பட்ட தொடரை உருவாக்கி வருகிறது, இதில் அந்தோணி மேக்கியின் சாம் வில்சன் / பால்கன் மற்றும் செபாஸ்டியன் இஸ்டானின் பக்கி பார்ன்சு / வின்றர் சோல்யர் ஆகியோரின் மார்வல் திரைப் பிரபஞ்சத்தில் தோன்றிய கதாபாத்திரங்களை மையமாக வைத்து பால்கன் அண்ட் வின்டர் சோல்ஜர் என்ற தொடர் 2021 இல் வெளியானது. இந்தத் தொடரின் தலைமை எழுத்தாளராக மால்கம் இசுபெல்மேன் பணியமர்த்தப்பட்டார், இது ஏப்ரல் 2019 இல் தி பால்கன் அண்ட் தி விண்டர் சோல்ஜர் என அதிகாரப்பூர்வமாக அறிவிக்கப்பட்டது. இந்த தொடரின் பின்னர், அந்தோணி மேக்கி கூறுகையில்: தி பால்கன் அண்ட் தி வின்டர் சோல்ஜர் திரைப்படம் அல்லது இரண்டாவது பருவத்திற்க்கான திட்டங்கள் எதுவும் தனக்குத் தெரியாது, ஆனால் "என்ன நடக்கிறது என்பதைப் பார்க்க ஆவலாக இருந்தேன்", மேலும் தலைப்பு பற்றிய யோசனையை விவரிக்க தன்னிடம் வார்த்தைகள் இல்லை என்றும் கூறினார்.  
பின்னர் 2022 இல் ஒரு கருப்பு நடிகராக அந்தோணி மேக்கி அடுத்த சில மாதங்களில் கேப்டன் அமெரிக்காவாக நடிக்க ஒப்பந்தம் செய்யப்பட்டு, ஆகத்து மாதம் கையெழுத்திட்டார்.
# கேப்டன் அமெரிக்கா: பிரேவ் நியூ வேர்ல்டு

## உற்பத்தி

### முன் தயாரிப்பு

இந்த படத்தை இயக்க ஜூலியசு ஓனா என்பவர் ஜூலை 2022 இல் தேர்ந்தெடுக்கப்பட்டார். இது ஐந்தாம் கட்டத்தின் ஒரு பகுதியாக இருக்கும் என்று, 2022 இல் நடைபெற்ற சான் டியேகோ காமிக்-கானின் நிகழ்வில் அமெரிக்கா: நியூ வேர்ல்ட் ஆர்டர் என்ற படத் தலைப்பையும் மற்றும் இப்படம் மே 3, 2024 இல் வெளியிடப்படும் எனத் தெரிவிக்கப்பட்டது.  
மார்சு 2023 இல் படப்பிடிப்பு தொடங்கும் நிலையில் நவம்பர் 7 ஆம் தேதி முன் தயாரிப்பு பணிகள் தொடங்கப்பட்டன. கெர்ஷா பிலிப்ஸ் ஆடை வடிவமைப்பாளராக பணியாற்றுகிறார், ராம்சே அவேரி தயாரிப்பு வடிவமைப்பாளராக பணியாற்றுகிறார், இவர்கள் முன்பு கார்டியன்ஸ் ஆப் தி கேலக்ஸி 2 (2017) மற்றும் இசுபைடர்-மேன்: ஹோம்கம்மிங் (2017) ஆகிய படங்களில் பணிபுரிந்துள்ளார்கள்என்பது குறிப்பிடத்தக்கது. மார்சு 1, 2023 அன்று நடிகர் அந்தோணி மேக்கியின் பணி தொடங்கப்படும் என்று எதிர்பார்க்கப்பட்டது.
# கேப்டன் அமெரிக்கா: பிரேவ் நியூ வேர்ல்டு

## படப்பிடிப்பு

முதன்மை புகைப்படம் எடுத்தல் மார்சு 21, 2023 அன்று ஜோர்ஜியாவின் அட்லான்டாவில் உள்ள ட்ரிலித் ஸ்டுடியோவில் நடைபெற்றது. கிராமர் மோர்கெந்தாவ் என்பவர் ஒளிப்பதிவாளராக பணியாற்றினார்.  
இந்த படத்தின் முதல் கூடுதல் படப்பிடிப்பு வாசிங்டன், டி. சி. யில் நடைபெற்றது, பின்னர் ஜோர்ஜியாவின் அட்லான்டாவில் உள்ள ட்ரிலித் இசுடியோவில் மார்ச் முதல் ஜூன் 2023 வரை நடந்தது. படப்பிடிப்பின் போது தலைப்பு 'கேப்டன் அமெரிக்கா: பிரேவ் நியூ வேர்ல்டு' என மாற்றப்பட்டது. மேத்யூ ஓர்டன் திசம்பர் 2023 இல் மீண்டும் படப்பிடிப்பிற்கான தகவல்களை எழுத சேர்ந்தார், அவை 2024 இன் ஆரம்பம் முதல் நடுப்பகுதி வரை நிகழ்ந்தது.
# கேப்டன் அமெரிக்கா: பிரேவ் நியூ வேர்ல்டு

## வெளியீடு

கேப்டன் அமெரிக்கா: பிரேவ் நியூ வேர்ல்டு படம் பிப்ரவரி 14, 2025 அன்று அமெரிக்காவில் வெளியிட திட்டமிடப்பட்டுள்ளது. இது முன்பு மே 3, 2024 மற்றும் ஜூலை 26, 2024 போன்று பலமுறை மாற்றப்பட்டது. இது மார்வெல் திரைப் பிரபஞ்சத்தின் ஐந்தாம் கட்டத்தில் இறுதிப் படமாக இருக்கும் என அறிவித்தனர்.
# சமான் பூங்கா

*'சமான் பூங்கா (*Zaman Park'') என்ற புறநகர் பகுதி பாக்கித்தான் நாட்டின் லாகூர் நகரின் அருகில் உள்ளது.
# சமான் பூங்கா

## வரலாறு

பிரித்தானிய இந்தியாவில் பஞ்சாபின் பொது அஞ்சல்துறை அலுவலராக இருந்த கான் பகதூர் முகமது சமான் கானின் நினைவாக இப்பெயர் சூட்டப்பட்டது. 1943-44 ஆம் ஆண்டு வரை சமான் பூங்கா என்ற பெயர் அறியப்படவில்லை. முந்தைய வரைபடங்கள் இப்பகுதியை பஞ்சாப் குதிரைகள் அணிவகுப்பு மைதானம் என்று பெயரிட்டிருந்தன. இது பிரித்தானிய இந்திய இராணுவத்தின் குதிரைப்படை இருப்புப் பகுதியாகும். 1936 ஆம் ஆண்டில், காலனி பெயர் மாற்றம் செய்யப்பட்டது, சுந்தர் தாசு பூங்கா என்ற பெயரை ஏற்றுக்கொண்டது.  
1947 பிரிவினையின் போது, சமான் பூங்கா இலாகூரில் உள்ள உயரடுக்கு இந்து குடும்பங்களால் கட்டப்பட்ட 15 பிரமாண்டமான, அரண்மனை குடியிருப்புகளால் அலங்கரிக்கப்பட்டது.
- இம்ரான் கான்
- உமாயூன் சமான்
# ஜட்கா

**ஜட்கா**, அல்லது **ஜடகா** ( *Jhatka*, or *Jhataka*) என்பது சீக்கிய சமயத்தவரால் வாள் அல்லது கோடரியால் ஒரே வெட்டில் கொல்லப்பட்ட விலங்கின் இறைச்சியாகும். இதில் ஒரே வெட்டில் விலங்கு கொல்லப்படுவதால் அந்த விலங்குக்கு வலி தெரிவதற்கு முன்பே இறந்துவிடும். இந்த வகையில் கொல்லப்படும் விலங்கின் இறைச்சியை பெரும்பாலான சீக்கியர்களும், இறைச்சி உட்கொள்ளும் பௌத்தர்களும் விரும்புகின்றனர். மேலும் இந்த முறையில் கசாப்பு செய்வதற்காக விலங்குகளை கொல்வதற்கு முன் அந்த விலங்கு பயப்படவோ அசையவோ கூடாது.
# ஜட்கா

## சொற்பிறப்பியல்

*ஜட்கா* (, , உருது: جھٹکا) என்ற சொல் *ஜட்டிதி* என்ற சொல்லில் இருந்து அதாவது "உடனடியாக, விரைவாக, ஒரே நேரத்தில்" என்பது பொருளாகும்.
# ஜட்கா

## சீக்கிய சமயத்தில் முக்கியத்துவம்

முறைப்படுத்துவதற்காக 1699 இல் ஆனந்த்பூரில் குரு கோவிந்த் சிங் நடத்திய *ஜாட்கா* கொலையின் சித்தரிப்பு]]
அனைத்து சீக்கியர்களும் இந்த பாணியில் கொல்லப்படும் இறைச்சியை உண்ணும் பழக்கத்தை கடைப்பிடிக்கவில்லை என்றாலும், இவ்வாறான இறைச்சியையே உண்ணுமாறு பத்து சீக்கிய குருக்களால் வலியுறுத்தபபட்டதாக பெரும்பாலான சீக்கியர்களுக்கு நன்கு அறிவுறுத்தபடுகிறது:  
அதிகாரப்பூர்வ கல்சா நடத்தை விதிகள் மற்றும் சீக்கிய ரெஹாத் மரியதாவில் கூறப்பட்டுள்ளபடி, யூதர்கள் அனுசரிக்கும் கஷ்ருத் இறைச்சி, முசுலிம்கள் அனுசரிக்கும் அலால் இறைச்சி போன்றவற்றை குத்தா இறைச்சி என்ற பெயரில் சீக்கியத்தில் தடைசெய்யப்பட்டுள்ளன. மேலும் சீக்கியர்கள் ஜாட்கா வகை இறைச்சியை சாப்பிட பரிந்துரைக்கப்படுகிறார்கள்.  
*ஜட்கா கர்ணா* அல்லது *ஜாட்கவுண்ட்* என்பது விலங்கின் தலையை எந்த ஒரு ஆயுதத்தாலும் ஒரே வெட்டில் வெட்டிக் கொல்வதைக் குறிக்கிறது. இவ்வாறு ஒரு விலங்கைக் கொல்லுவது என்பது அதற்கு குறைந்தபட்ச துன்பத்தையே ஏற்படுத்தும் என்பதாகும்.  
பிரித்தானிய இந்தியாவின் போது, சீக்கியர்கள் ஜாட்கா வழியில் விலங்குகளைக் கொல்வதற்கான தங்கள் உரிமையை உறுதிப்படுத்தத் தொடங்கினர். சிறைகளில் ஜட்கா இறைச்சி அனுமதிக்கப்படாதபோது, அகாலி இயக்கத்தில் சீக்கியர்கள் தங்கள் இந்த உரிமையைப் பெற வன்முறைகளையும் போராட்டங்களையும் நாடினர். 1942 இல் பஞ்சாபில் அகாலிகளுக்கும் முஸ்லீம் யூனியனிஸ்ட் அரசாங்கத்திற்கும் இடையே ஏற்பட்ட உடன்படிக்கையில் சீக்கியர்கள் ஜாட்கா இறைச்சியைத் தொடர வேண்டும் என்பதும் இருந்தது.  
ஹஸூர் சாஹிப் நாந்தேட் மற்றும் பல சீக்கிய குருத்வாராக்களில் ஓல்லா மொகல்லா மற்றும் வைசாக்கி உள்ளிட்ட சீக்கிய சமயப் பண்டிகைகளில், குருத்வாராவுக்கு வரும் அனைத்து பார்வையாளர்களுக்கும் ஜட்கா இறைச்சி "மகாபிரசாதமாக" வழங்கப்படுகிறது. சீக்கிய குருத்வாராக்களில் லாக்டோ-சைவ லங்கர் மட்டுமே வழங்கப்பட வேண்டும் என்று நம்பும் நவீன சீக்கியப் பிரிவுகளால் இந்த நடைமுறை ஏற்றுக்கொள்ள முடியாததாகக் கருதப்படுகிறது.
# இந்திய மருத்துவ அறிவியல் ஆய்விதழ்

**இந்திய மருத்துவ அறிவியல் ஆய்விதழ்** (*Indian Journal of Medical Sciences*) என்பது வருடத்திற்கு மூன்று முறை வெளியாகும் சக மதிப்பாய்வு செய்யப்படும், திறந்த அணுகல் கொண்ட மருத்துவ ஆய்விதழ் ஆகும். இது இந்திய மருத்துவ அறிவியல் ஆய்விதழ் அறக்கட்டளையின் சார்பில் வெளியிடப்படுகிறது. இது மருத்துவம், அறுவைச் சிகிச்சை, மருந்து மற்றும் அடிப்படை மருத்துவ அறிவியல் குறித்த ஆய்வுகளை உள்ளடக்கிய கட்டுரைகளை வெளியிடுகிறது. மேலும் வளரும் நாடுகளைச் சேர்ந்த மருத்துவர்கள் தொடர்பான உடல்நலப் பிரச்சனைகள் மற்றும் தீர்வுகளுக்கு முக்கியத்துவம் அளிக்கிறது. இதன் தலைமை தொகுப்பாசிரியர் ஆஷிஷ் குலியா (டாட்டா நினைவு மையம்). இந்த ஆய்விதழ் ஆய்வுக் கட்டுரைகளை வெளியிடக் கட்டணம் விதிப்பதில்லை.
# இந்திய மருத்துவ அறிவியல் ஆய்விதழ்

## ஆய்வுச்சுருக்கம் மற்றும் அட்டவணைப்படுத்துதல்

இந்த ஆய்விதழில் வெளியாகும் கட்டுரைகளின் ஆய்வுச் சுருக்கங்கள் *இன்டெக்ஸ் மெடிகஸ்* / *மெட்லைன்* / பப்மெட் (1975-2013) மற்றும் இசுகோபசு (1947-2013 மற்றும் 2016-2017), ஆகியவற்றில் அட்டவணைப்படுத்தப்பட்டு வெளியிடப்படுகிறது.
# நா. சே. ச. இந்துக் கல்லூரி, சங்கனாச்சேரி

**நா. சே. ச. இந்துக் கல்லூரி, சங்கனாச்சேரி** (*NSS Hindu College, Changanassery*) கேரளாவின் மிகப் பெரிய மற்றும் பழமையான உயர்கல்வி நிறுவனங்களில் ஒன்றாகும். இது 1947-ல் பாரத கேசரி மன்னத்து பத்மநாபனால் நிறுவப்பட்டது. இக்கல்லூரி கேரள மாநிலம் சங்கனாச்சேரியில் அமைந்துள்ளது. இந்துக் கல்லூரி நாயர் சேவை சங்கத்தின் ஒரு நிறுவனமாகும்.
# நா. சே. ச. இந்துக் கல்லூரி, சங்கனாச்சேரி

## வரலாறு

நா. சே. ச. இந்துக் கல்லூரி நாயர் சேவைச் சமூகத்தின் முதல் கல்லூரியாகும், மேலும் இது 1947-ல் உருவாக்கப்பட்ட ஒரு முக்கிய நிறுவனமாகும். கேரள சமூக மற்றும் கலாச்சார நடவடிக்கைகளில் நன்கு அறியப்பட்ட நாயர் சேவை சமூக நிறுவனர் மன்னத்து பத்மநாபனின் புகழ்பெற்ற பார்வை மற்றும் நோக்கங்களை இக்கல்லூரி எடுத்துக்காட்டுகிறது. 1956ஆம் ஆண்டு இந்தியக் துணைத் தலைவர் இராதாகிருஷ்ணனால் இக்கல்லூரி முறையாகத் திறந்து வைக்கப்பட்டது. இந்நிகழ்ச்சியில் திருவிதாங்கூர் மகாராஜா சித்திரைத் திருநாள் பலராம வர்மனால் கொடி ஏற்றி வைத்துத் துவக்கி வைக்கப்பட்டது. இக்கல்லூரி கட்டிடத்தை உத்தரப்பிரதேச ஆளுநர் கே. எம். முன்ஷி முறைப்படி திறந்து வைத்தார்.
# நா. சே. ச. இந்துக் கல்லூரி, சங்கனாச்சேரி

## குறிப்பிடத்தக்க முன்னாள் மாணவர்கள்

- ஆச்சார்யா நரேந்திர பூசண், தத்துவவாதி, எழுத்தாளர்
- அம்பலப்புழா கோபகுமார், எழுத்தாளர்
- ரமேஷ் சென்னிதலா, அரசியல்வாதி, முன்னாள் கேரள உள்துறை அமைச்சர்
- ராஜீவ் பிள்ளை, நடிகர்
- பிரபா வர்மா, எழுத்தாளர்
- நெடுமுடி ஹரிகுமார், எழுத்தாளர்
- ஈழச்சேரி ராமச்சந்திரன், எழுத்தாளர்
- ஜனார்த்தனன்
- பார்வதி ஜெயராம், நடிகர்
- சுரேஷ் குருப், அரசியல்வாதி
- பிரவீணா, நடிகர்
- கணேஷ் புதூர், எழுத்தாளர், சாகித்திய அகாதமி யுவ புரஸ்கார் விருது பெற்றவர்
- டோனி மேத்யூ
- ஜி. மார்த்தாண்டன்
- ஜெயகிருஷ்ணன்
- திவ்யா பத்மினி
- ஜானி ஆண்டனி, நடிகர், இயக்குநர்
- ஸ்வரூப் பிலிப்
- விஷ்ணு நாராயண்
# நா. சே. ச. கல்லூரி, சேர்த்தலை

**நா. சே. ச. கல்லூரி, சேர்த்தலை** (*N.S.S. College, Cherthala*), என்பது கேரளாவின் ஆலப்புழா மாவட்டத்தில் உள்ள சேர்தலாவில் அமைந்துள்ள ஒரு பொது பட்ட கல்லூரி ஆகும். இது 1964ஆம் ஆண்டு நிறுவப்பட்டது. இந்த கல்லூரி கேரளா பல்கலைக்கழகத்துடன் இணைக்கப்பட்டுள்ளது. இக்கல்லூரியில் கலை, வணிகம் மற்றும் அறிவியல் பாடங்கள் கற்பிக்கப்படுகின்றன.
# நா. சே. ச. கல்லூரி, சேர்த்தலை

## அங்கீகாரம்

இக்கல்லூரி புது தில்லியில் உள்ள பல்கலைக்கழக மானியக் குழுவால் அங்கீகரிக்கப்பட்டுள்ளது.
# நா. சே. ச. கல்லூரி, சேர்த்தலை

## குறிப்பிடத்தக்க முன்னாள் மாணவர்கள்

- அனூப் சந்திரன், மலையாளத் திரைப்பட நடிகர்
- ஜோசி ஜோசப், புலனாய்வுப் பத்திரிகையாளர்
# ஆனிலையப்பர் போற்றிப் பதிகம்

ஆனிலையப்பர் போற்றிப் பதிகம் (திரு ஆனிலையப்பர் போற்றிப் பதிகம்) என்பது ஒரு சிற்றிலக்கியம். இதனை இயற்றியவர் உறையூர் தே. பெரியசாமி பிள்ளை. இவர் கருவூப் பசுபதீசுரர் பாமால, சௌந்தரநாயகி தசகம் என்னும் வேறு இரண்டு நூல்களையும் படைத்துள்ளார். நா. கதிரைவேற்பிள்ளை இயற்றிய சிறப்புப் பாயிரம் இதற்கு உண்டு. பதிகம் என்னும் சிற்றிலக்கியம் 10 பாடல்களின் தொகுப்பு. இந்த நூலில் 10 பாடல்கள் உள்ளளன.
# ஆனிலையப்பர் போற்றிப் பதிகம்

## பாடல் - எடுத்துக்காட்டு

பாடல் 1
<poem>
தேவர்கள் தேவே போற்றி சிவபரஞ் சுடரே போற்றி
மூவரும் ஏத்த நின்ற முக்கண் எம் பெருமான் போற்றி
மேவரும் பொருளே போற்றி விலங்கல் வில் உடையாய் போற்றி
ஆவின் நஞ்சு உகந்தாய் போற்றி ஆனிலைப் பரமா போற்றி </poem>  
பாடல் 7
<poem>
ஈசனே போற்றி எங்கள் இறைவனே போற்றி அம்மை
நேசனே போற்றி மன்றில் நிருத்தனே போற்றி பாவ
நாசனே போற்றி யார்க்கும் நாதனே போற்றி வேத
வாசனே போற்றி தெய்வ ஆனிலை பரமா போற்று </poem>
# தொகைத் திரைப்படம்

**தொகைத் திரைப்படம்** அல்லது **தொகுப்புத் திரைப்படம்** (*Anthology film*) என்பது பல குறும்படங்களைக் கொண்ட ஒரு திரைப்படமாகும். ஒவ்வொரு குறும்படமும் தன்னளவில் முழுமையடைந்து மற்றொன்றிலிருந்து வேறுபட்டு இருக்கும். இருப்பினும் சிலசமயங்களில் ஒரே கருப்பொருள் அல்லது ஒரே எழுத்தாளரின் சிறுகதைகளைக் கொண்ட படைப்பாக இருக்கலாம். சில நேரங்களில் ஒவ்வொறு குறும்படமும் வெவ்வேறு இயக்குநரால் இயக்கப்பட்டவை அல்லது வெவ்வேறு ஆசிரியரால் எழுதப்பட்டவை, அல்லது வெவ்வேறு காலங்களில் அல்லது வெவ்வேறு நாடுகளில் உருவாக்கப்பட்டவையாகவும் இருக்கலாம். தமிழில் 1939 இல் வெளியான சிரிக்காதே திரைப்படமே தமிழின் முதல் தொகைத் திரைப்படமாக கருதப்படுகிறது.
# தொகைத் திரைப்படம்

## தமிழில் சில எடுத்துக்காட்டுகள்

- சிரிக்காதே (1939)
- மணி மாலை (1941)
- ஒரு வீடு இரு வாசல் (1990)
- பெஞ்ச் டாக்கிஸ்
- அவியல் (2016)
- 6 அத்தியாயம் (2018)
- சிவரஞ்சனியும் இன்னும் சில பெண்களும் (2018)
- சில்லுக்கருப்பட்டி (2019)
- புத்தம் புதுக் காலை (2020)
- பாவக் கதைகள் (2020)
- குட்டிஸ்டோரி (2021)
- விக்டிம்
# கல்யாண் பானர்ஜி (அரசியல்வாதி)

**கல்யாண் பானர்ஜி** (*Kalyan Banerjee*) (பிறப்பு: 4 சனவரி 1957) இந்தியாவின் மேற்கு வங்காளம் மாநில அகில இந்திய திரிணாமுல் காங்கிரசு கட்சியின் அரசியல்வாதியும், வழக்கறிஞரும், செராம்பூர் மக்களவை தொகுதியிலிருந்து தேர்ந்தெடுக்கப்பட்ட 17வது நாடாளுமன்ற மக்களவை உறுப்பினரும் ஆவார்.
மேலும் இவர் 15 மற்றும் 16 வது மக்களவை உறுப்பினராக தேர்வு செய்யப்பட்டவர்.
# கல்யாண் பானர்ஜி (அரசியல்வாதி)

## அவதூறு

நாடாளுமன்றக் குளிர்கால கூட்டரின் போது சபை நடத்த விடாமல் அமளி செய்தமையால், தற்காலிக இடைநீக்கம் செய்யப்பட்ட மக்களவை மற்றும் மாநிலங்களவை உறுப்பினர்களில் கல்யாண் பானர்ஜியும் ஒருவர். மேலும் இவர் நாடாளுமன்ற வளாகத்தில் இராகுல் காந்தி மற்றும் இடைநீக்கம் செய்யப்பட்ட உறுப்பினர்கள் முன்னிலையில் துணை குடியரசுத் தலைவரும் மற்றும் மாநிலங்களவைத் தலைவருமான ஜகதீப் தன்கரைப் போன்று நடித்து விகடம் (மிமிக்கிரி) செய்து காண்பித்தார்.  
அவமானத்திற்குரிய இச்செயல் குறித்து உச்ச நீதிமன்ற வழக்கறிஞர் விநித் ஜிண்டால் என்பவர் மாநிலங்களவை & மக்களவை நெறிமுறைகள் குழுக்களிடம், கல்யாண் பானர்ஜியை தகுதி நீக்கம் செய்ய வேண்டி விண்ணப்பம் செய்துள்ளார்.
# எல் (தெய்வம்)

யில் இரண்டு சிங்கங்களுக்கு இடையே எல் தெய்வத்தின் புடைப்புச் சிற்பமாக கருதப்படுகிறது, காலம் கிமு 3450]]  
**எல் தெய்வம்** பண்டைய அண்மைக் கிழக்கின் கானான் மற்றும் அனதோலியா பகுதிகளில் வணங்கப்பட்ட தெய்வமாக கருதப்பட்டது. அக்காதியம் மற்றும் அமோரித்து மொழிகளில் இத்தெய்வத்தின் பெயர் குறிப்பிட்டுள்ளது. ஆதி வடமேற்கு செமித்திய மொழியில் *எல்* எனும் சொல்லிற்கு *கடவுள்* என்று பொருளாகும்..  
*எல்*, *அல்* அல்லது 'இல் எனப்படும் குறிப்பிடும் தெய்வமானது பண்டைய கானானியர்களின் உச்சக் கடவுள் ஆவார். மேலும் மெசொப்பொத்தேமியாவின் துவக்க வம்ச காலத்தில் கிழக்கு செமிடிக் மொழி பேசுபவர்களின் உச்ச கடவுள் *எல்* எனப்படும் *இல்* தெய்வம் ஆகும்.
# எல் (தெய்வம்)

## ஹுரியத் & லெவண்ட் பகுதிகளில்

கானானியர்கள் மற்றும் பண்டைய லெவண்ட் பகுதி மக்கள் *எல்* அல்லது *இல்* தெய்வத்தை மனிதகுலம் மற்றும் அனைத்து உயிரினங்களுக்கும் தந்தை, உயர்ந்த கடவுள் என்று அழைத்தனர்...[27] மேலும் எல் தெய்வம் பல துணைக் கடவுள்களை உருவாக்கினார், ஹுரியத் காலத்திய களிமண் பலகைகளில் பதிவு செய்யப்பட்டுள்ளபடி, அஷேரா எனும் பெண் தெய்வத்தின் கணவர் *எல்* தெய்வம் ஆவார்.  
*எல்* தெய்வத்தை எருது கடவுள் வடிவில் கானான் தேசத்தில் வழிபட்டனர். எல் தெய்வத்தை உயிரினங்களின் தந்தை மற்றும் தெய்வங்களின் அரசன் எனப்போற்றப்பட்டார். "எல்" (சொர்க்கத்தின் தந்தை) மற்றும் அவரது முக்கிய மகன்: ஆதாத் (பூமியின் தந்தை), இருவரும் காளையால் அடையாளப்படுத்தப்படுகிறார்கள். மேலும் இருவரும் தங்கள் தலைக்கவசத்தில் காளைக் கொம்புகளை அணிந்துள்ளனர்.யூதர்களின் புனித நூலான டனாக்கில், **எலோஹிம்** என்பது ஒரே கடவுளுக்கு **இம்** என்று கொடுக்கப்பட்ட சாதாரணச் சொல்லாகும். .
# எரிக் செல்விக்கு

எரிக் செல்விக் என்பது நடிகர் ஸ்டெல்லன் ஸ்கார்ஸ்கார்ட் என்பவர் நடித்த ஒரு கற்பனைக் கதாபாத்திரம் ஆகும். இது மார்வெல் திரைப் பிரபஞ்ச படங்களான தோர் (2011), தி அவேஞ்சர்ஸ் (2012), தோர்: த டார்க் வேர்ல்டு (2013), அவெஞ்சர்ஸ்: ஏஜ் ஆஃப் அல்ட்ரான் (2015) மற்றும் தோர்: லவ் அண்ட் தண்டர் போன்ற படங்களில் தோன்றியுள்ளது.  
இவர் அஸ்கார்டியன் தோர் மற்றும் அரசு அமைப்பான ஷீல்ட் உடன் தொடர்பு கொண்ட ஒரு வானியற்பியல் நிபுணராக சித்தரிக்கப்பட்டுள்ளார். மேலும் பல மார்வெல் திரைப் பிரபஞ்ச டை-இன் வரைகதைகளிலும் காணப்படுகின்றார். அத்துடன் மார்வெல் வரைக்கதையால் வெளியிடப்பட்ட எம்.சி.யு அல்லாத வரைகதைகள் உட்பட பிற ஊடகங்களிலும் இந்த பாத்திரம் தோன்றும். இவர் 2018 டை-இன் உரைநடை நாவலான தி காஸ்மிக் குவெஸ்ட் வால்யூம் டூ: ஆஃப்டர்மாத்தின் முக்கிய கதாநாயகனாகவும் இருந்துள்ளார் என்பது குறிப்பிடத்தக்கது.